மறு நாள். சனிக்கிழமை. லீவு. பொழுதை எப்படி போக்குவது என்று தெரியாமல் தவித்தாள். அவள் அம்மாவுக்கு போன் போட்டு பேசிவிட்டு, சாப்பிட்டுவிட்டு தூங்கினாள். தோழி ஒருத்தியின் வீட்டுக்கு போய் வந்தாள் . போன வாரம் ஒரு சின்ன வேலைக்கு வரச்சொன்ன ஆள் அன்று இரவு வந்தான். பார்க்க வாட்ட சாட்டமாக இருந்தான். நாகர்கோயில் பக்கத்தில் இருக்கும் குளைச்சல் தான் அவன் ஊர். ஏணி கேட்டான்.